ฮั่งเส็งปิดเช้าพุ่ง 574.82 จุด ขานรับจีนลด RRR
ฮั่งเส็งปิดเช้าพุ่ง 574.82 จุด ขานรับจีนลด RRR
21 เม.ย. 2558

ดัชนีฮั่งเส็งตลาดหุ้นฮ่องกงปิดภาคเช้าทะยานขึ้นแข็งแกร่ง โดยดัชนีฮั่งเส็งเพิ่มขึ้น 574.82 จุด หรือ 2.12% ปิดภาคเช้าที่ 27,669.75 จุดหลังจากที่ร่วงลงอย่างหนักเมื่อวานนี้
เนื่องจากตลาดหุ้นฮ่องกงได้รับปัจจัยหนุนหลังจากธนาคารกลางจีนประกาศปรับลดอัตราการกันสำรองของธนาคารพาณิชย์ (RRR) ลงอีก 1% โดยมีเป้าหมายที่จะกระตุ้นเศรษฐกิจ หลังผลิตภัณฑ์มวลรวมภายในประเทศ (GDP) ของจีนชะลอลงสู่ระดับ 7% ในไตรมาสแรกปีนี้ จากระดับ 7.3% ในไตรมาส 4 ปี 2557
ทั้งนี้ GDP ไตรมาสแรกขยายตัวในอัตราที่ช้าที่สุดในรอบ 6 ปี และยังสะท้อนให้เห็นว่าเศรษฐกิจจีนยังคงเผชิญแรงกดดันอย่างต่อเนื่อง